**MEDICINSKA ŠKOLA PULA**

**Zagrebačka 30**

**52100 Pula**

052/383-202 ravnateljica

052/542-733 pedagog

052/543-144-tajništvo

Na temelju članka 22. stavka 7. Zakona o odgoju i obrazovanju u osnovnoj i srednjoj školi (N.N.br.87./2008., 86./2009., 92./2010., 105./2010., ispravak, 90./2011., 16./2012., 86./2012., 94./2013., 152./2014. i 7/2017.) i Odluke ministra znanosti i obrazovanja o upisu učenika u I.razred srednje škole u šk.god.2017./2018., Medicinska škola Pula raspisuje:

**NATJEČAJ**

**za upis učenika u I. razred srednje škole**

**u šk.god.2017./2018.**

**ELEMENTI I KRITERIJI ZA IZBOR KANDIDATA**

**ZA UPIS U I. RAZRED MEDICINSKE ŠKOLE PULA U ŠKOLSKOJ GODINI 2017./2018.**

**I. OPĆE ODREDBE**

**I.**

U I. razred Medicinske škole Pula učenici se upisuju u skladu s **Odlukom o upisu učenika u I. razred srednje škole u školskoj godini 2017./2018.** (N.N. broj 48/17) (u daljnjem tekstu Odluka o upisu) i Pravilnikom o elementime i kriterijima za izbor kandidata za upis u I.razred srednje škole (NN. br.49/15.) (u daljnjemu tekstu: Odluka o elementima i kriterijima) Ministarstva znanosti i obrazovanja. Učenici se prijavljuju i upisuju u I.razred srednje škole u šk.god.2017./2018. elektroničkim načinom putem mrežne stranice Nacionalnoga informacijskog sustava prijava i upisa u srednje škole (u daljnjem tekstu: NISpu SŠ) www.upisi.hr, a na temelju natječaja za upis koji raspisuju i objavljuju škole.

**II.**

Pravo upisa u prvi razred Medicinske škole Pula imaju svi kandidati nakon završenog osnovnog obrazovanja, pod jednakim uvjetima u okviru broja utvrđenog Odlukom o upisu koju za svaku školsku godinu donosi ministar nadležan za obrazovanje (u daljnjemu tekstu: ministar).

Pod jednakim uvjetima u srednje škole upisuju se kandidati hrvatski državljani, Hrvati iz drugih država te djeca državljana iz država članica Europske unije.

U prvi razred Medicinske škole Pula mogu se upisati kandidati koji do početka školske godine u kojoj upisuju prvi razred srednje škole navršavaju 17 godina. Iznimno, uz odobrenje školskog odbora, u prvi razred Medicinske škole Pula može se upisati kandidat do navršenih 18 godina, a uz odobrenje ministarstva nadležnog za obrazovanje (u daljnjem tekstu: Ministarstvo) kandidat stariji od 18 godina.

Prijave i upis kandidata u prvi razred Medicinske škole Pula provodi se putem Nacionalnog informacijskog sustava prijava i upisa u srednje škole (NISpuSŠ), osim u posebnim slučajevima propisanim Odlukom o upisu iz stavka 1. ove točke.

U svakome upisnom roku kandidat može prijaviti najviše 6 odabira programa obrazovanja.

**III.**

Kandidat koji je strani državljanin iz zemlje izvan Europske unije može se upisati u Medicinsku školu Pula kao redoviti učenik bez plaćanja troškova školovanja ako ispunjava jedan od sljedećih uvjeta:

1. ako za to postoji međudržavni ugovor ili drugi interes tijela državne ili lokalne vlasti odnosno javnih ustanova;

2. ako takva osoba ima status izbjeglice u Hrvatskoj koji je utvrdilo ovlašteno upravno tijelo u Hrvatskoj;

3. ako je roditelj ili skrbnik te osobe hrvatski državljanin;

4. ako roditelj ili skrbnik te osobe ima radnu dozvolu i dozvolu privremenoga boravka ili poslovnu dozvolu u Hrvatskoj;

5. ako roditelj ili skrbnik te osobe ima odobren stalni boravak u Hrvatskoj;

6. ako je roditelj ili skrbnik te osobe diplomatski ili poslovni predstavnik strane države u Hrvatskoj;

7. ako je takva osoba ili roditelj ili skrbnik te osobe azilant ili tražitelj azila;

8. ako je takva osoba ili roditelj ili skrbnik te osobe stranac pod supsidijarnom zaštitom ili stranac pod privremenom zaštitom.

Kandidat strani državljanin iz zemalja izvan Europske unije, a koji ne ispunjava ni jedan od uvjeta iz stavka 1. ove točke, može se upisati u Medicinsku školu Pula kao redoviti učenik uz obvezu plaćanja troškova školarine u iznosu od 3.000,00 kn.

Odluku o godišnjim troškovima školovanja učenika iz stavka 2. ove točke donosi osnivač školske ustanove na prijedlog školskoga odbora.

Iznimno od stavka 2. ove točke , osnivač može, na prijedlog školskoga odbora, donijeti odluku kojom učenika oslobađa obveze plaćanja troškova školarine.

**II. ELEMENTI VREDNOVANJA**

**IV.**

Za upis u I. razred Medicinske škole Pula prijavljenom kandidatu vrednuju se i boduju zajednički, dodatan i poseban element.

**III. ZAJEDNIČKI ELEMENTI VREDNOVANJA KANDIDATA**

**V.**

Zajednički element vrednovanja za upis kandidata u sve srednjoškolske programe obrazovanja čine prosjeci zaključnih ocjena iz svih nastavnih predmeta na dvije decimale u posljednja četiri razreda osnovnog obrazovanja.

Na takav način moguće je steći najviše 20 bodova.

Za upis kandidata u školu, uz elemente iz stavka 1. ove točke vrednuju se i zaključne ocjene u posljednja dva razreda osnovnog obrazovanja iz nastavnih predmeta: hrvatski jezik, matematika, prvi strani jezik , biologije, kemija i fizika.

Na takav način moguće je steći najviše 80 bodova.

U slučaju da kandidatu u svjedodžbama za posljednje četiri godine osnovnog obrazovanja nije upisana ocjena iz nekog od nastavnih predmeta koji su značajni za prijavu za upis, za utvrđivanje broja bodova iz toga nastavnoga predmeta koristi se prosjek svih zaključnih ocjena na dvije decimale u posljednja četiri razreda osnovnog obrazovanja.

**IV. DODATNI ELEMENTI VREDNOVANJA**

**VI.**

Dodatni element vrednovanja kandidata za upis u Medicinsku školu Pula dokazuju se i vrednuju:

– na osnovi rezultata postignutih na natjecanjima u znanju;

– na osnovi rezultata postignutih na natjecanjima školskih sportskih društava.

* **Vrednovanje rezultata kandidata postignutih na natjecanjima iz znanja**

**VII.**

Pravo na izravan upis ili dodatne bodove ostvaruju kandidati na osnovi rezultata koje su postigli na:

• natjecanjima u znanju iz nastavnih predmeta: Hrvatskoga jezika, Matematike, prvoga stranog jezika;

• natjecanjima u znanju iz dvaju nastavnih predmeta posebno značajnih za upis u skladu s Popisom predmeta posebno važnih za upis, odnosno kemije i biologije

• natjecanju iz znanja fizike, sukladno Katalogu natjecanja i smotri učenika i učenica osnovnih i srednjih škola Republike Hrvatske, a koja se provode u organizaciji Agencije za odgoj i obrazovanje.

Vrednuju se i boduju rezultati kandidata postignutih na državnim natjecanjima iz znanja iz Kataloga natjecanja i smotri učenika i učenica osnovnih i srednjih škola Republike Hrvatske, koja se provode u organizaciji Agencije za odgoj i obrazovanje, a koja je odobrilo Ministarstvo te međunarodnim natjecanjima koje verificira Agencija za odgoj i obrazovanje, a prema sljedećoj tablici:

|  |  |  |
| --- | --- | --- |
| **Državna/međunarodna natjecanja** | **Prvo, drugo ili treće** osvojeno mjesto kao pojedinac u 5., 6., 7. ili 8. razredu osnovnog obrazovanja | Izravan upis |
| Prvo osvojeno mjesto kao član skupine u 5., 6., 7. ili 8. razredu osnovnog obrazovanja | 4 boda |
| Drugo osvojeno mjesto kao član skupine u 5., 6., 7. ili 8. razredu osnovnog obrazovanja | 3 boda |
| Treće osvojeno mjesto kao član skupine u 5., 6., 7. ili 8. razredu osnovnog obrazovanja | 2 boda |
| Sudjelovanje kao pojedinac ili član skupine u 5., 6., 7. ili 8. razredu | 1 bod |

* **Vrednovanje rezultata kandidata postignutih na sportskim natjecanjima**

**VIII.**

Kandidatima se vrednuju rezultati koje su postigli u posljednja četiri razreda osnovnog obrazovanja na natjecanjima školskih sportskih društava koja su ustrojena prema Propisniku Državnoga prvenstva školskih sportskih društava Republike Hrvatske, a pod nadzorom natjecateljskog povjerenstva Hrvatskoga školskoga športskog saveza.

Pravo na dodatne bodove kandidati ostvaruju na temelju službene evidencije o rezultatima održanih natjecanja školskih sportskih društava koju vodi Hrvatski školski športski savez (HŠŠS).

|  |  |  |
| --- | --- | --- |
| **Natjecanja školskih  sportskih društava** | Učenici koji su na državnom natjecanju kao  članovi ekipe osvojili prvo mjesto | **3 boda** |
| Učenici koji su na državnom natjecanju kao  članovi ekipe osvojili drugo mjesto | **2 boda** |
| Učenici koji su na državnom natjecanju kao  članovi ekipe osvojili treće mjesto | **1 bod** |

**V. POSEBAN ELEMENT VREDNOVANJA KANDIDATA**

**IX.**

Poseban element vrednovanja kandidata čini vrednovanje uspjeha:

– kandidata sa zdravstvenim teškoćama;

– kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima;

– kandidata za upis na osnovi Nacionalne strategije za uključivanje Roma za razdoblje od 2013. do 2020. godine;

– kandidata hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo.

Neovisno o tomu ispunjava li uvjete za ostvarivanje više prava, kandidatu će se priznati ostvarivanje isključivo jednoga prava od prava propisanih člancima 19., 20., 21. i 22. Odluke o elementima i kriterijima, koje je za njega najpovoljnije.

**Upis kandidata s teškoćama u razvoju**

**X.**

Kandidat sa zdravstvenim teškoćama je kandidat koji je osnovno obrazovanje završio po redovitome nastavnom planu i programu, a kojem su teže zdravstvene teškoće i/ili dugotrajno liječenje utjecali na postizanje rezultata tijekom prethodnoga obrazovanja i/ili mu značajno sužavaju mogući izbor srednjoškolskoga programa obrazovanja.

Kandidatu sa zdravstvenim teškoćama dodaje se jedan bod na broj bodova koji je utvrđen tijekom postupka vrednovanja za programe obrazovanja za koje posjeduje stručno mišljenje Službe za profesionalno usmjeravanje Hrvatskoga zavoda za zapošljavanje. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova kandidat obvezno prilaže:

– stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja s oznakom programa, izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskoga zavoda za zapošljavanje.

**Vrednovanje uspjeha kandidata koji žive u otežanim uvjetima obrazovanja uzrokovanim nepovoljnim ekonomskim, socijalnim te odgojnim čimbenicima**

**XI.**

Kandidatu koji živi u otežanim uvjetima uzrokovanim ekonomskim, socijalnim te odgojnim čimbenicima, a koji su mogli utjecati na njegov školski uspjeh u osnovnoj školi, dodaje se jedan bod na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Otežani uvjeti uzrokovani ekonomskim, socijalnim te odgojnim čimbenicima koji su mogli utjecati na uspjeh kandidata u osnovnoj školi su:

– ako kandidat živi uz jednoga i/ili oba roditelja s dugotrajnom teškom bolesti;

– ako kandidat živi uz oba roditelja koji se prema zakonu koji regulira poticanje zapošljavanja smatraju dugotrajno nezaposlenim osobama;

– ako kandidat živi uz samohranoga roditelja (roditelj koji nije u braku i ne živi u izvanbračnoj zajednici, a sam se skrbi o svome djetetu i uzdržava ga) koji je korisnik socijalne skrbi sukladno zakonu koji uređuje socijalnu skrb i posjeduje rješenje ili drugi upravni akt centra za socijalnu skrb ili nadležnoga tijela u jedinici lokalne ili područne (regionalne) jedinice

– ako je kandidatu jedan roditelj preminuo;

– ako je kandidat dijete bez roditelja ili odgovarajuće roditeljske skrbi prema zakonu koji uređuje socijalnu skrb.

**Kandidat je dužan priložiti sljedeće dokumente:**

– liječničku potvrdu o dugotrajnoj težoj bolesti jednoga i/ili oba roditelja;

– potvrdu nadležnoga područnoga ureda Hrvatskoga zavoda za zapošljavanje o dugotrajnoj nezaposlenosti oba roditelja;

– potvrdu o korištenju socijalne pomoći; rješenje ili drugi upravni akt centra za socijalnu skrb ili nadležnoga tijela u jedinici lokalne ili područne (regionalne) jedinice o pravu samohranoga roditelja u statusu socijalne skrbi izdanih od ovlaštenih službi u zdravstvu, socijalnoj skrbi i za zapošljavanje;

– ispravu iz matice umrlih ili smrtni list koje je izdalo nadležno tijelo u jedinici lokalne ili područne (regionalne) jedinice

– potvrdu nadležnoga centra za socijalnu skrb da je kandidat dijete bez roditelja ili odgovarajuće socijalne skrbi.

**Vrednovanje uspjeha kandidata na osnovi Nacionalne strategije za uključivanje Roma za razdoblje od 2013. do 2020. godine**

**XII.**

Kandidatu za upis koji je pripadnik romske nacionalne manjine, a živi u uvjetima koji su mogli nepovoljno utjecati na njegov školski uspjeh u osnovnoj školi, dodaju se dva boda na broj bodova koji je utvrđen tijekom postupka vrednovanja. S tako utvrđenim brojem bodova kandidat se rangira na ukupnoj ljestvici poretka.

Za ostvarivanje dodatnih bodova iz stavka 1. ove točke kandidat prilaže preporuku Vijeća romske nacionalne manjine odnosno registrirane romske udruge.

**Vrednovanje uspjeha hrvatskih državljana čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo**

**XIII.**

Pravo na izravni upis u Medicinsku školu Pula , imaju kandidati hrvatski državljani čiji su roditelji državni službenici koji su po službenoj dužnosti u ime Republike Hrvatske bili upućeni na rad u inozemstvo, a koji su se najmanje dva od posljednjih četiriju razreda prethodnoga obrazovanja školovali u inozemstvu.

Za ostvarivanje prava na izravan upis iz stavka 1. ove točke kandidat obvezno mora priložiti odgovarajuće dokaze o boravku u inozemstvu, trajanju školovanja i razlozima boravka u inozemstvu (dokaz o državljanstvu, trajanju i razlozima boravka u inozemstvu te svjedodžbe razreda završenih u inozemstvu).

**VI. VREDNOVANJE USPJEHA KANDIDATA S TEŠKOĆAMA U RAZVOJU**

**XIV.**

Kandidat s teškoćama u razvoju je kandidat koji je osnovnu školu završio prema rješenju ureda državne uprave u županiji (u daljnjem tekstu: Ured) o primjerenome programu obrazovanja.

Kandidati iz stavka 1. ove točke rangiraju se na zasebnim ljestvicama poretka, a temeljem ostvarenog ukupnog broja bodova utvrđenog tijekom postupka vrednovanja, u programima obrazovanja za koje posjeduju stručno mišljenje službe za profesionalno usmjeravanje Hrvatskoga zavoda za zapošljavanje.

Pravo upisa u neki od programa Medicinske škole Pula ostvaruje onoliko kandidata koliko se u tome programu obrazovanja može upisati kandidata s teškoćama u razvoju sukladno Državnome pedagoškome standardu srednjoškolskoga sustava odgoja i obrazovanja (»Narodne novine« broj 63/08 i 90/10).

Za ostvarenje prava iz stavka 2. ove točke kandidat obvezno prilaže:

– rješenje Ureda o primjerenom programu obrazovanja;

–stručno mišljenje Službe za profesionalno usmjeravanje Hrvatskoga zavoda za zapošljavanje o sposobnostima i motivaciji učenika za, u pravilu pet, a najmanje tri primjerena programa obrazovanja (strukovnoga – s oznakom programa,) izdanoga na temelju stručnog mišljenja nadležnoga školskog liječnika koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o težim zdravstvenim teškoćama i/ili dugotrajnom liječenju koji su utjecali na postizanje rezultata tijekom prethodnog obrazovanja i/ili mu značajno sužavaju mogući izbor programa obrazovanja i zanimanja, prema stručno usuglašenoj metodologiji te obrade multidisciplinarnog tima Hrvatskoga zavoda za zapošljavanje.

**VII. ZDRAVSTVENA SPOSOBNOST KANDIDATA**

**XV.**

Kandidati koji se upisuje u usmjerenje fizioterapeutski tehničar/ fizioterapeutska tehničarka, i medicinska sestra opće njege/medicinski tehničar opće njege i primalja asistent/asistentica pri upisu obvezno dostavljaju i to :

– potvrdu nadležnoga školskog liječnika o zdravstvenoj sposobnosti kandidata za propisani program **(fizioterapeutski tehničar/ fizioterapeutska tehničarka)**

– liječničku svjedodžbu medicine rada (**medicinska sestra opće njege/medicinski tehničar opće njege**)

– potvrdu nadležnoga školskog liječnika o zdravstvenoj sposobnosti kandidata za propisani program **(primalja asistentica/asistent)**

**VIII. UTVRĐIVANJE UKUPNOG REZULTATA KANDIDATA**

**XVI.**

Ukupan rezultat kandidata utvrđuje se na temelju zbroja bodova koje je kandidat stekao na osnovi zajedničkoga, dodatnoga i posebnog elementa vrednovanja uz dokazivanje zdravstvene sposobnosti kandidata za obavljanje poslova i radnih zadaća u odabranom zanimanju.

Na temelju ukupnog rezultata utvrđuje se ljestvica poretka kandidata za upis i objavljuje na mrežnoj stranici Nacionalnoga informacijskog sustava prijava i upisa u srednje škole.

**IX. UPISNI ROKOVI**

**XVII.**

Učenici će se prijavljivati za upis i upisivati u I.razred Medicinske škole Pula, u školskoj godini 2017./2018. u ljetnome i jesenskome roku.

**Ljetni upisni rok**

**XVIII.**

|  |  |
| --- | --- |
| Opis postupaka | Datum |
| Početak prijava kandidata u sustav | 25.5.2017. |
| Početak prijava obrazovnih programa | 26. 6. 2017. |
| Završetak prijave obrazovnih programa koji zahtijevaju dodatne provjere | 2.7.2017. |
| Datum održavanja provjere znanja stranog jezika (engleskog ili njemačkog) koji učenik nije učio u osnovnoj školi | 3. 7. 2017. od 8.00 do 10 sati |
| Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis) | 26. 6. 2017. |
| Dostava osobnih dokumenata i svjedodžbi za kandidate izvan redovitog sustava obrazovanja RH | 25. i 26.6.2017. |
| Završetak prigovora na unesene osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis | 6.-7. 7. 2017. |
| Brisanje s lista kandidata koji nisu zadovoljili preduvjete | 10. 7. 2017. |
| Završetak prijava obrazovnih programa  Početak ispisa prijavnica | 10. 7. 2017. |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju prijavnice Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 12. 7. 2017. |
| **Objava konačnih ljestvica poretka** | **13. 7. 2017.** |
| Dostava dokumenata koji su uvjet za upis u određeni program obrazovanja (potvrda školske medicine, liječnička svjedodžba medicine rada i ostali dokumenti kojima su ostvarena dodatna prava za upis)  **Dostava potpisanog obrasca o upisu u I. razred Medicinske škole Pula (upisnice) u školu u koju se učenik upisao** | 14.-17. 7. 2017. |
| Objava okvirnog broja slobodnih mjesta za jesenski upisni rok | 21. 7. 2017. |
| Službena objava slobodnih mjesta za jesenski upisni rok | 11.8.2017. |

**Jesenski upisni rok**

**XIX.**

|  |  |
| --- | --- |
| Opis postupaka | Datum |
| Početak prijava u sustav i prijava obrazovnih programa | 21. 8. 2017. |
| Dostava osobnih dokumenata, svjedodžbi i ostale dokumentacije za kandidate izvan redovitoga sustava obrazovanja RH  Dostava dokumentacije redovitih učenika (stručno mišljenje HZZ-a i ostali dokumenti kojima se ostvaruju dodatna prava za upis i sl.) | 21. 8. 2017. |
| Završetak prijave obrazovnih programa koji zahtijevaju dodatne provjere | 22. 8. 2017. |
| Provođenje dodatnih ispita i provjera te unos rezultata | 23. 8. 2017. od 8 do 10 sati |
| Unos prigovora na osobne podatke, ocjene, natjecanja, rezultate dodatnih provjera i podatke na temelju kojih se ostvaruju dodatna prava za upis  Završetak unosa rezultata s popravnih ispita  Brisanje s lista kandidata koji nisu zadovoljili preduvjete | 25. 8. 2017. |
| Završetak prijava obrazovnih programa  Početak ispisa prijavnica | 28. 8. 2017. |
| Krajnji rok za zaprimanje potpisanih prijavnica (učenici donose razrednicima, a ostali kandidati šalju Središnjem prijavnom uredu)  Brisanje s lista kandidata koji nisu zadovoljili preduvjete ili dostavili prijavnice | 30. 8. 2017. |
| **Objava konačnih ljestvica poretka** | **31. 8. 2017.** |
| Dostava dokumenata koji su uvjet za upis u određeni program obrazovanja (potvrda liječnika školske medicine, liječnička svjedodžba medicine rada i ostali dokumenti kojima su ostvarena dodatna prava za upis)  **Dostava potpisanog obrasca o upisu u I. razred Medicinske škole Pula (upisnice) u školu u koju se učenik upisao** | 1. 9. 2017. |
| Objava slobodnih upisnih mjesta nakon jesenskog roka | 3.9.2016. |

**Prijava kandidata s teškoćama u razvoju**

**XX.**

***Ljetni upisni rok***

|  |  |
| --- | --- |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir s liste prioriteta redom kako bi željeli upisati obrazovne programe | 25.5.-9.6.2017. |
| Upisna povjerenstva ureda državne uprave unose navedene odabire u sustav NISpuSŠ | 25.5.-16.6.2017. |
| Provođenje dodatnih provjera za učenike s teškoćama u razvoju i unos rezultata u sustav | 19.-20.6.2017. |
| Rangiranje kandidata s teškoćama u razvoju sukladno listama prioriteta  Smanjenje upisnih kvota razrednih odjela pojedinih obrazovnih programa | 21.6.2017. |

**XXI.**

***Jesenski upisni rok***

|  |  |
| --- | --- |
| Kandidati s teškoćama u razvoju prijavljuju se u uredima državne uprave u županiji te iskazuju svoj odabir liste prioriteta redom kako bi željeli upisati obrazovne programe | 16. i 17. 8. 2017. |
| Upisna povjerenstva ureda državne uprave unose navedene odabire u sustav NISpuSŠ | 16.i 17. 8. 2017. |
| Provođenje dodatnih provjera za učenike s TR i unos rezultata u sustav | 18. 8. 2017. |
| Rangiranje kandidata s teškoćama u razvoju sukladno listama prioriteta | 21.8.2017. |

**X. POSTUPAK PODNOŠENJA I RJEŠAVANJA PRIGOVORA**

**XXII.**

Učenici i ostali kandidati mogu podnositi usmene i pisane prigovore tijekom provedbe postupka prijava i upisa učenika u I. razred Medicinske škole Pula.

Redoviti učenik osnovne škole u Republici Hrvatskoj može usmeno prigovoriti svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.

Kandidat koji nema status redovitog učenika osnovne škole u Republici Hrvatskoj (kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji nije s pozitivnim uspjehom završio prvi razred srednje škole u Republici Hrvatskoj, ispisao se te želi ponovno upisati prvi razred u drugome obrazovnom programu; kandidat koji je prethodne školske godine završio osnovno obrazovanje u Republici Hrvatskoj, ali nije upisao srednju školu) može zbog netočno unesenih ocjena ili osobnih podataka usmeno prigovoriti Središnjem prijamnom uredu koji je unio podatke.

U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.

U slučaju da se utvrdi neregularnost ili nepravilnost u postupku provedbe ispita, ravnatelj srednje škole na prijedlog upisnoga povjerenstva mora otkloniti te nepravilnosti i utvrditi novu ocjenu.

Rokovi za podnošenje prigovora iz ove točke utvrđeni su u točkama X., XI. i XII. Odluke o upisu.

**XI. PRIJAVA I UPIS UČENIKA U ŠKOLU**

**Prijava učenika za upis u školu**

**XXIII.**

Učenici koji osnovno obrazovanje završavaju kao redoviti učenici osnovne škole u Republici Hrvatskoj u školskoj godini 2017./2018. prijavljuju se u NISpuSŠ u skladu s postupcima opisanima u publikaciji »Prijave i upisi u srednje škole za školsku godinu 2017./2018. – Idemo u srednju!«.

Učenici koji osnovno obrazovanje ne završavaju kao redoviti učenici osnovne škole u Republici Hrvatskoj (kandidati koji osnovno obrazovanje završavaju ili su završili u inozemstvu ili drugim obrazovnim sustavima; kandidati koji nisu s pozitivnim uspjehom završili prvi razred srednje škole u Republici Hrvatskoj, ispisali su se te žele ponovno upisati prvi razred u drugome obrazovnom programu; kandidati koji su prethodne školske godine završili osnovno obrazovanje u Republici Hrvatskoj, ali se nisu upisali u srednju školu) prijavljuju se Središnjem prijavnom uredu kako je navedeno u publikaciji »Prijave i upisi u srednje škole za školsku godinu 2017./2018. – Idemo u srednju!«.

Učenici koji se žele upisati u I. razred Medicinske škole Pula u školskoj godini 2017./2018., a stekli su svjedodžbe koje nisu izdane u Republici Hrvatskoj, dužni su pokrenuti postupak priznavanja završenoga osnovnog obrazovanja. Na temelju Zakona o priznavanju inozemnih obrazovnih kvalifikacija (»Narodne novine«, broj 158/2003, 198/2003, 138/2006 i 45/2011) postupak priznavanja završenoga osnovnog obrazovanja u inozemstvu, radi pristupa srednjem obrazovanju u Republici Hrvatskoj, provodi škola u koju se podnositelj zahtjeva upisuje.

Postupci potvrđivanja (zaključavanja) lista prioriteta, potpisivanja i pohranjivanja prijavnica s konačnom listom prioriteta učenika opisani su u publikaciji »Prijave i upisi u srednje škole za školsku godinu 2017./2018. – Idemo u srednju!«.

Uvjet za upis u školu je znanje engleskog ili njemačkog jezika.

Ako učenik u osnovnoj školi nije učio jedan od gore navedenih jezika , upisno povjerenstvo škole dužno je nakon pisanog zahtjeva učenika provjeriti njegovo znanje iz tog jezika, o čemu škola sastavlja zapisnik.

Datum održavanja provjere znanja stranoga jezika, engleskog ili njemačkog, u upisnom ljetnom roku održat će se 3.7.2017.godine od 8 do 10 sati, a 23.8.2017.godine od 8.00 do 10 sati u jesenskom upisnom roku.

**XII. UPIS UČENIKA U I. RAZRED**

**XXIV.**

Na temelju javne objave konačnih ljestvica poretka učenika u NISpuSŠ-u učenik ostvaruje pravo upisa u I. razred škole u školskoj godini 2017./2018.

Iznimno od stavka 1. ove točke, učenici koji se upisuju u programe obrazovanja za koje je potrebno dostaviti dokumente o ispunjavanju posebnih uvjeta iz natječaja za upis (dokazivanje zdravstvene sposobnosti kandidata za obavljanje poslova i radnih zadaća u odabranom zanimanju) te učenici koji su ostvarili dodatna prava za upis, ostvaruju pravo upisa u srednju školu u školskoj godini 2017./2018. nakon dostave navedenih dokumenata u predviđenim rokovima iz točke XVIII., XIX., XX. i XXI. ovog natječaja, što u NISpuSŠ-u potvrđuje srednja škola u kojoj učenik ostvaruje pravo upisa sukladno konačnoj ljestvici poretka. Učenici koji ne dostave navedenu dokumentaciju u propisanim rokovima u točkama XVIII., XIX., XX. i XXI. ovog natječaja gube pravo upisa ostvarenog u ljetnome upisnom roku te se u jesenskome roku mogu kandidirati za upis u preostala slobodna upisna mjesta.

Učenik svoj upis potvrđuje vlastoručnim potpisom i potpisom roditelja/skrbnika na obrascu (upisnici) dostupnom na mrežnoj stranici NISpuSŠ-a (www.upisi.hr), koji je dužan dostaviti u školu u ljetnom roku od 14. do 17. 7. 2017. od 8 do 12 sati, a u jesenskom roku 1.9.2017. od 8 do 12 sati.

Nakon što učenik potvrdi svoj upis vlastoručnim potpisom i potpisom roditelja/skrbnika na obrascu (upisnici) i dostavi ga školi, učenik je upisan u I. razred škole u školskoj godini 2017./2018. Ako učenik zbog opravdanih razloga nije u mogućnosti u propisanim rokovima sukladno točkama XVIII., XIX., XX. i XXI. Natječaja o upisu dostaviti potpisan obrazac (upisnicu) za upis u I. razred, dužan ga je dostaviti njegov roditelj/skrbnik ili opunomoćenik.

**XIII. NAKNADA ZA POVEĆANJE TROŠKOVA OBRAZOVANJA**

**XXV.**

Za pojedine programe obrazovanja škola može utvrditi naknadu za povećanje troškova obrazovanja.

Učenici pri upisu u školu, kao i u svaki sljedeci razred plaćat će participaciju u iznosu od 100,00 kn godišnje, za povećanje troškova obrazovanja , u sva tri obrazovna programa.

Škola može potpuno ili djelomično osloboditi učenika obveze plaćanja povećanih troškova obrazovanja. Odluku o oslobađanju od plaćanja donosi Školski odbor na prijedlog ravnatelja te uz suglasnost

osnivača.

**XIV. ZDRAVSTVENE KONTRAINDIKACIJE**

**XXVI.**

Za obrazovne programe za koje je posebnim propisima i mjerilima određeno utvrđivanje zdravstvene sposobnosti kandidata kao obveza pri upisu u školu uvjet može biti potvrda nadležnoga školskog liječnika o zdravstvenoj sposobnosti učenika za propisani program ili liječnička svjedodžba medicine rada, ovisno o tome što je propisano za određeni obrazovni program.

**Fizioterapeutski tehničar/fizioterapeutska tehničarka**

Slabovidnost/sljepoća. Gluhoća i teža nagluhost u govornom području. Oštećenja glasa i/ili govora koja utječu na komunikaciju. Teža oštećenja funkcije mišićno-koštanog sustava. Teže oštećenje funkcije kože na šakama i podlakticama. Kronični poremećaji koji remete kognitivno i emocionalno funkcioniranje.

**Medicinska sestra opće njege/ medicinski tehničar opće njege**

Oštećenje funkcije vida Neraspoznavanje boja. Gluhoća i teža nagluhost u govornom području. Oštećenje glasa ili govora koje utječe na komunikaciju. Kronični poremećaji koji remete kognitivno i emocionalno funkcioniranje. Teža oštećenja funkcije mišićno-koštanog sustava. Teža oštećenja funkcije srčano-žilnog sustava. Teža oštećenja funkcije kože na šakama i podlakticama. Utvrđena alergija na profesionalne alergene. Kronični poremećaji koji mogu dovesti do gubitka svijesti i poremećaja ravnoteže.

**Primalja asistentica/asistent**

Oštećenje funkcije vida. Gluhoća i teža nagluhost u govornom području. Oštećenja glasa i/ili govora

koja utječu na komunikaciju. Teža oštećenja funkcije mišićno-koštanog sustava.

Teže oštećenje funkcije kože na šakama i podlakticama. Kronični poremećaji koji mogu dovesti do gubitka svijesti i/ili poremećaja ravnoteže. Kronični poremećaji koji remete kognitivno i emocionalno funkcioniranje.